**О Б Щ И Н А Р У С Е**

Изх. № 91-189-44#1/25.11.2016 г.

**ДО ВСИЧКИ ЗАИНТЕРЕСОВАНИ ЛИЦА**

**Относно:** Получено искане за разяснения по чл. 33, ал. 1 от ЗОП

**УВАЖАЕМИ ДАМИ И ГОСПОДА,**

На основание чл. 33, ал. 2 и ал. 4 от Закона за обществените поръчки и във връзка с постъпило запитване, предлагаме на Вашето внимание следното разяснение, относно открита процедура за провеждане на обществена поръчка с предмет: **„Изпълнение на строителни и монтажни работи за Проект „Реконструкция и рехабилитация на пешеходна среда и изграждане на зони за обществен отдих“ на Община Русе, Процедура BG16RFOP001-1.005**

Въпрос:

Във връзка с отговор на въпрос № 2 от разяснение с изх. № 91-189-44/21.11.2016 г. че за изискване за персонал като минимално изискване за подбор не е необходимо попълване на част Част IV, раздел В, т. 2 и т. 6 б) от ЕЕДОП за екипа за изпълнение на поръчката.

Моля да поясните, при наемане на външни експерти за някой от позициите за персонала на който е възложено строителството, съгласно т. X1 – Характеристика, относима към организацията и професионалната компетентност на персонала, осъществяващ дейността от Методиката за определяне на комплексната оценка на офертата, как участника ще гарантира че има на разположение тези експерти – с декларация за ангажираност, граждански договор или друг документ.

Отговор:

При отговора на въпрос № 2 в разяснение с изх. № 91-189-44/21.11.2016г. Възложителят не е посочвал, че „за изискване за персонал като минимално изискване за подбор не е необходимо попълване на част Част IV, раздел В, т. 2 и т. 6 б) от ЕЕДОП за екипа за изпълнение на поръчката“. Посочено е, че наличието на персонал не е критерий за подбор, поради което не е необходимо попълване на част Част IV, раздел В, т. 2 и т. 6 б) от ЕЕДОП за екипа за изпълнение на поръчката. Организацията и професионалната компетентност на персонала, осъществяващ дейността, **е показател за оценяване на офертите.** В техническото си предложение участниците представят и Предложение за организацията и професионалната компетентност на персонала, на който е възложено изпълнението на поръчката, включващо компонентите подробно разписани на стр. от 25 до 30 от документацията за участие. По своя преценка участниците могат да представят декларации за ангажираност, граждански договори или други документи.

Въпрос:

В раздел V. Представяне на офертата е записано следното:

**„Важно!!! В случаите когато участник подава оферта за повече от една обособена позиция, в запечатаната непрозрачна опаковка за всяка от позициите се представят поотделно комплектувани документи по чл. 39, ал. 3, т. 1 ППЗОП и отделни непрозрачни пликове с надпис "Предлагани ценови параметри", с посочване на позицията, за която се отнасят“,**  в същото време в представеният образец за етикет върху опаковката е записано следното: **„ОФЕРТА за участие в открита процедура по чл. 18, ал. 1, т. 1 ЗОП за възлагане на обществена поръчка с предмет: „Изпълнение на СМР за реализация на проект „Реконструкция и рехабилитация на пешеходна среда и изграждане на зони за обществен отдих“ на Община Русе, Процедура BG16RFOP001-1.005, по следните обособени позиции:“** откъдето се вижда, че става въпрос за повече от една обособена позиция.

Моля Възложителят да уточни при участие на повече от една обособена позиция, как трябва да става опаковането. Дали трябва всяка обособена позиция да е опакована в отделен плик със съдържание – Опис на документи, ЕЕДОП, непрозрачен плик с техническо предложение, непрозрачен плик с Ценово предложение и всички позиции по които участва да са в обща опаковка с образеца на етикета даден от Възложителя или всяка позиция да бъде подадена като самостоятелен пакет?

Отговор:

Съгласно чл. 47 от ППЗОП документите, свързани с участието в процедурата се представят в запечатана непрозрачна опаковка, върху която се посочват и обособените позиции, за които се подават документите. Опаковката включва документите по чл. 39, ал. 2 и ал. 3, т. 1 ППЗОП, опис на представените документи и отделен запечатан непрозрачен плик с надпис "Предлагани ценови параметри“. Когато участник подава оферта за повече от една обособена позиция, може да приложи в запечатаната непрозрачна опаковка документи за повече от една обособена позиция, като съгласно чл. 47 от ППЗОП представи поотделно комплектувани документи по чл. 39, ал. 3, т. 1 от ППЗОП за всяка от позициите и отделни непрозрачни пликове с надпис "Предлагани ценови параметри", с посочване на позицията, за която се отнасят.

**ПЛАМЕН СТОИЛОВ** /П/

*Кмет на Община Русе*

* Вярно с оригинала на хартия;
* Заличена информация на основание чл.42, ал.5 от ЗОП и чл.2 от ЗЗЛД.